Gregor Toursky

Gregor Toursky alebo Gregor z Tours alebo (fr.) Grégoire de Tours [greguar dtúr] lat. Georgius Florentius Gregorius; (* 538 Urbs Arverna /dnes Clermont-Ferrand/ Galia – † 17. november 594, Tours, Franská ríša) bol biskup v Tours, cirkevný historik a historik Frankov a špeciálne dynastie Merovejovcov a kraja Auvergne.

Život
Pochádzal z aristokratickej arvernskej rodiny. Jeho otec a starý otec boli senátori, strýko Gallus alebo Sv. Gal I. – biskup v Clermonte. Po matke bol spríbuznený s biskupmi z Lyonu a St. Nizier a z Langres. Jeho otec zomrel mladý. Vychovávala ho matka v Cavaillone, potom strýko Gal († 551) a arcidiakon Avit v Clermonte. Potom dovŕšil vzdelanie u strýka Niziera v Lyone v roku 563. Kariéru začal v hodnosti diakona v bazilike St. Julien. V roku  573 bol zvolený za biskupa v Tours pravdepodobne na príhovor kráľovnej Brunhildy a kráľa Austrázie Sigeberta I. Počas svojho episkopátu zažil konflikty franských kráľov. Posvätil hlavu Chilpericha I. a Fredegondy, ktorú obvinil zo zodpovednosti za smrť biskupa Prétextata. Zomrel v Tours v 594. Podľa Bruna Dumézila tento dátum nie je dosť presný.

Gregor často citoval antických autorov Vergília, Sallusta a Plínia. Vyslovoval sa proti Židom  a ariánstvu. Život sv. Gregora  vydal v 10. storočí abbé Odon de Cluny.

Dielo
 Decem libros historiarum – je dejepisné dielo o svete a cirkvi so zreteľom na eschatológiu a na genézu panovania franských kráľov. K tejto histórii pridal aj príbehy o živote svätých Galov, písaných od 574 až do jeho smrti a zozbieraných pod názvom Livres des miracles. „Decem libros historiarum“ je najdôležitejší zdroj historických údajov o založení Franského kráľovstva a dynastii Merovejovcov.
 rôzne cirkevné spisy o svätých a zázrakoch

Bibliografia
  Abbé Odoat, La vie de Grégoire de Tours, disponible en ligne sur le site : Remacle.org
 Luce Piétri, La ville de Tours du IVe siècle au VIe siècle, coll. École française de Rome, 1983, história Frankov
 Bruno Dumézil, La Reine Brunehaut, Fayard, Paris, 2008, história Frankov
  - článok "St. Gregory of Tours", v Catholic encyclopedia
 Charles Lelong, Grégoire de Tours. Sa vie et son œuvre, CLD, Chambray (37), 1995. ISBN 2-85443-285-1
  P. Fouracre, Merovingian History and Merovingien Hagiography, Past and Present, 127, 1990
  W. Goffart, The Narrators of Barbarian History : Jordanes, Gregory of Tours, Bede and Paul Deacon, Princeton, 1988, str. 112 – 134.
  Nira Pancer, Sans peur et sans vergogne. De l'honneur et des femmes aux premiers temps mérovingiens, Editions Albin Michel, « Bibliothèque Histoire », Paris, 2001, 320 p. ISBN 2-226-12133-1, strany 50 – 53.
 Jacques Le Goff, Kultura středověké Evropy, vydavat. Odeon, 1991, ISBN 80-207-0206-7

Referencie

Iné projekty

Zdroj

Cirkevní historici
Narodenia v 538
Úmrtia v 595
Svätci
Osobnosti z Clermont-Ferrandu
Franskí biskupi
Franskí historici